b'\n_START_ARTICLE_\nEl Sim\xc3\xb3 Gros\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular irregular (13 x 10 m), coberta a dues vessants i amb el carener paral\xc2\xb7lel a la fa\xc3\xa7ana situada a migdia. Consta de planta baixa i pis. La fa\xc3\xa7ana principal presenta un cos de corts adossat deixant un petit espai al sector Oest pel portal, el qual t\xc3\xa9 emmarcament de gres i llinda de roure (presenta tamb\xc3\xa9 una rajola indicant "Cuartel Ote."). Al primer pis presenta dues petites finestres emmarcades amb gres picat. El cos de corts (8 x 5 m), cobert a dues vessants i amb el carener perpendicular a la fa\xc3\xa7ana situada a migdia, presenta un portal gran amb llinda de roure i una petita finestra. La fa\xc3\xa7ana Oest presenta un portal rectangular amb emmarcaments de gres i llinda de roure i dues finestres a la planta baixa. En el cos adossat al sector Nord presenta un portal rectangular i una finestra a la planta baixa i dues al primer pis. Al sector Nord, i de biaix, presenta un cos de corts de totxo (7 x 3), cobert a una sola vessant, amb un portal central i dues finestres de Portland laterals. La fa\xc3\xa7ana Nord \xc3\xa9s cega i la Est present un cos adossat de planta baixa i un pis amb forma d\'escaire i dues finestres al primer pis.\n_START_SECTION_\nHist\xc3\xb2ria\n_START_PARAGRAPH_\nMasia modesta documentada al segle XII que cont\xc3\xa9 al seu interior un arc i una finestra, visible des de l\'exterior, de l\'ermita rom\xc3\xa0nica de Sant Hilari, del 1124. Hi ha documents que citen aquesta masia (Simon Gros) com a Masia de Sant Ylari. Per tant el Simon actual est\xc3\xa0 bastit sobre les ru\xc3\xafnes d\'aquesta antiga masia._NEWLINE_Apareix en el "Nomenclator de la Provincia de Barcelona. Partido Judicial de Vich. 1860" com a casa de pag\xc3\xa8s.'